ડરબન , 25 ડિસેમ્બરઃ દક્ષિણ આફ્રિકાના લેજન્ડરી ઓલ રાઉન્ડર જેક્સ કાલિસે ભારત સામેની બીજી ટેસ્ટ બાદ ટેસ્ટ ક્રિકેટમાંથી નિવૃત્તિ લેવાનો નિર્ણય કર્યો છે . જો કે , 38 વર્ષિય કાલિસે ક્રિકેટના નાના ફોર્મેટમાં રમવાનું ચાલું રાખ્યું છે . 165 ટેસ્ટ મેચ રમનાર કાલિસે પોતાના નિર્ણય અંગે કહ્યું છે કે , 18 વર્ષ સુધી દક્ષિણ આફ્રિકા ટીમનો હિસ્સો બનવા બદલ હું ગૌરવ અનુભવી રહ્યો છું . મે દરેક પળને માણી છે અને હવે મને એવું લાગે છે કે મારે ટેસ્ટ ક્રિકેટને અલવિદા કહી દેવું જોઇએ . કાલિસે કહ્યું કે , ગત બે વર્ષ યાદગાર રહ્યા છે અને આ બે વર્ષની યાત્રા ક્રિકેટર્સના સમૂહ સાથે માણવી અદભૂત રહી છે . હું ટેસ્ટ ક્રિકેટને અલવિદા કહેતી વેળા ઘણું બધુ સાથે લઇ જઇ રહ્યો છું . મારી ટેસ્ટ કારકિર્દી પ્રતિભાશાળી ક્રિકેટર્સની સામે પૂર્ણ થઇ રહી છે , તેના કરતા પણ ઘણી જ મહત્વનું છે કે તેમા મારા ઘણા મિત્રો છે . હું એવું નથી વિચારી રહ્યો કે આ ગુડબાય છે , પરંતુ મારામાં હજુ પણ દક્ષિણ આફ્રિકાને વિશ્વકપ 2015માં વિજેતા બનાવવાની છે , જો તે ફીટ હશે તો . તેમણે વધુમા કહ્યું કે , કોલકતા નાઇટ રાઇડર્સ સાથે આઇપીએલ ટાઇટલ જીતવુંએ ખાસ સિદ્ધિ હતી અને હું આ જ પ્રકારની સિદ્ધિ દક્ષિણ આફ્રિકા માટે આઇસીસી ઇવેન્ટમાં મેળવવા માગુ છું .